Legal Document

Category: 23

Text:
32. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.1063567/2277/0019 της 29 Μαΐου/1 Ιουν. 1989 (ΦΕΚ Β΄ 423) Παράταση των προθεσμιών αποταμίευσης εμπορευμάτων. Έχοντας υπόψη: 1.Τις διατάξεις: α) του άρθρ. 62 του Νόμ. 1165/18 «Τελωνειακός Κώδικας», όπως τροποποιήθηκε και ισχύει, β) της παρ. 1, εδαφ. δ, του άρθρ. 148 του Π.Δ. 284/1988 «Οργανισμός του Υπουργείου Οικονομικών» (ΦΕΚ 128 και 165/1988). 2.Την αριθ. Τ.1940/40/7.8.1978 Α.Υ.Ο. «περί αποταμιεύσεως εμπορευμάτων και χρόνου διάρκειας ταύτης». 3.Την οδηγία 69/74/Ε.Ο.Κ.της 14ης Μαρτ. 1969, αποφασίζουμε: Άρθρ.1.-1.Μέχρι να τροποποιηθούν οι σχετικές διατάξεις του Τελωνειακού Κώδικα, οι προθεσμίες αποταμίευσης εμπορευμάτων θα παρατείνονται για χρονικό διάστημα μέχρι και τη συμπλήρωση πενταετίας, από την Τελωνειακή Αρχή στην οποία αρχικά είχε υποβληθεί το παραστατικό αποταμίευσης. Μετά τη συμπλήρωση της πενταετίας, οι προθεσμίες αυτές θα παρατείνονται από την αρμόδια Διεύθυνση Επιθεώρησης και Συντονισμού Τελωνείων. 2.Η απόφαση αυτή που ισχύει αμέσως με την έκδοση της, να δημοσιευθεί στην Εφημερίδα της Κυβερνήσεως και να κυρωθεί με νόμο. Η άνω Απόφαση κυρώθηκε και έχει ισχύ νόμου από το εδάφ. κα της παρ. 1 άρθρ. 46 Νόμ. 1914/1990 (ΦΕΚ Α΄ 178), (τόμ. 27, σελ. 196,451).